alexandrainst/scandi-wiki huggingface dataset:
Fjell (Drammen)

Fjell er en bydel og kommunedel i Drammen kommune i Viken fylke. Knutepunktet for Fjell ligger i Arena Fjell og har adresse Laurits Grønlandsvei 21, 3035 Drammen. Fjell ligger i Strømsåsen ovenfor Strømsø.

Blokkbebyggelsen 
Fjell har sitt navn etter tre gamle Fjell-gårder. To av gårdene lå i Strømsgodset kommune og den tredje lå Skoger. Fjellgårdene strakte seg helt ned til elva ved Kobberviken. Byggeprosjektet på Fjell som omfattet 27 lavblokker og høyblokker ble fra 1965 utført trinnvis av Entreprenør Buer & Buer. Prosjektet omfattet totalt 1509 leiligheter og ble ferdigstilt i 1976.

Nærutvalget 
Etter kommunesammenslåingen som trådte i kraft 1. januar 2020 har Drammen kommune ti kommunedeler; dette er administrative enheter som hver har én lokal koordinator. Personene som har disse koordinatorstillingene skal være bindeledd mellom kommunedelen og kommunens sentrale ledelse. De er også kontaktperson for innbyggere som har noe på hjertet om sin kommunedel. Nærutvalget består av 12 medlemmer; 4 politikere og 8 representanter fra kommunedelen. Lokal koordinator for kommunedel 6(som Fjell er del av) er Kine Korsmo.

Knutepunkt Fjell 
Knutepunktet Fjell ligger i Arena Fjell og inneholder følgende tjenester:

 Fjell bibliotek er et bydelsbibliotek og skolebibliotek som ligger i knutepunktet Fjell ved Fjell skole
 Danvik-Fjell Frivilligsentral
 Fjell helsestasjon og jordmortjeneste

Samfunn og kultur 
Neon Fritidsklubb er et oppholdssted for de unge i bydelen. Neon tilbyr leksehjelp og mange aktiviteter etter skoletid og har flere sommeraktiviteter. 

 Neon er en arena med dyktige miljøarbeidere og profesjonelle kursholdere. Her kan alle møte  for å treffe venner, spille playstation, bordtennis, høre musikk og delta på kurs.
 Neon er gratis for alle som møter. Der tilbyr dem mat, kurs i film og foto, musikk, dans og fysisk aktivitet.

Info om Neon ligger på bibliotekets nettsider.

Skoler 
 Fjell skole er en barneskole med trinnene 1-7, skolen ligger sentralt på Fjell med 520 elever og har en kapasitet på 780 elever. Skolen ble i 2020 rehabilitert og fremstår nå som en moderne skole med flotte uteområder.
 Galterud skole er en ungdomsskole  med trinnene 8-10, skolen ligger på oversiden av boligbebyggelsen på Fjell og hadde i 2020, 365 elever. Skolen har egen teaterscene og kantine.

Idrett 
 Fjellhallen ble åpnet i 2019. Hallen ligger i tilknytning til Fjell skole og er en del av et stort kulturbygg, som også inneholder bibliotek.
 Fjell kunstgressbane ligger sentralt til på Fjell. Banen brukes av Fjell Sportsklubb og Drafn.
 Galterudhallen Ligger i tilknytning til Galterud skole og brukes av skolen, Drammen basketballklubb, Fjell sportsklubb, Drammen badmintonkloubb og Drafn.

Trossamfunn 
 Fjell kirke er tegnet av Elisabet Fidjestøl og ble åpnet i 1984. Kirken er bygget i betong og har 425 sitteplasser.
 Drammen moske ble bygget på 80-tallet.

Referanser 

Bydeler i Drammen
Delområder i Drammen kommune
Biørn Biørnstad

Biørn Lauritz Biørnstad (1892–1963) var en norsk skipsreder.

Biørnstad vokste opp i Sarpsborg. Han tok eksamen ved Oslo handelsgymnasium og arbeidet i shippingbransjen i England, Frankrike og Tyskland i fem år. Sammen med faren Carl Biørnstad etablerte han i Kristiania i 1915 rederiet Biørn Biørnstad & Co, samtidig som faren og onkelens rederi Brødrene Biørnstad ble oppløst og deres siste skip S/S «Falk» overført til det nye rederiet. Biørn Biørnstad & Co fikk levert sitt første motorskip i 1924, og i 1950-årene opererte de fire motortankskip og to motorfruktkjøleskip.

I 1943 overtok Biørnstad Alby gård på Jeløy etter Maren Biørnstad. I 1952 overførte han rederiets hovedkontor til Moss, og resten av livet kombinerte han rederivirksomheten med driften av Alby. Biørnstad ble en viktig person i Moss' organisasjons- og kulturliv, og testamenterte blant annet fire hundre tusen kroner til oppstart av et kunstgalleri i byen.

Referanser

Eksterne lenker 
Biørnstad, Biørn i Moss byleksikon

Norske skipsredere
Personer fra Sarpsborg kommune
Artikler i sjøfart-prosjektet
Conrad Wallem

Conrad Wallem (født 9. juni 2000) er en norsk fotballspiller som spiller for .

Referanser

Eksterne lenker 
 

Norske fotballspillere
Fotballspillere for FK Tønsberg‎
Fotballspillere for Arendal Fotball‎
Fotballspillere for Odds ballklubb‎
Personer fra Tønsberg kommune
Radioåret 2020



Dødsfall 
Harald Are Lund, norsk programleder

Radioår
Ingeborg Østgård

Ingeborg Østgård (født 5. oktober 2003) er en norsk friidrettsutøver som representerer Friidrettsklubben Ren-Eng. Hun konkurrerer i mellomdistanseløp og terrengløp. 

Hun fikk gull på 1500 meter under U20-EM i friidrett 2021.

Idrettskarriere 
Østgård kom på fjerdeplass på 800 meter under Junior-NM i friidrett 2019, og hun vant 800 meter i J16-klassen under Ungdomsmesterskapet i friidrett 2019. Hun vant 800 meter i J17-klassen under Ungdomsmesterskapet i friidrett 2020 både innendørs og utendørs, og fikk sølv på samme distanse under NM i friidrett 2020, kun slått av Hedda Hynne. Under NM i terrengløp 2020 lang løype i oktober vant hun K17-klassen. 

Norge deltok i 1. divisjon under Lag-EM i friidrett 2021, og Østgård kom der på sjetteplass på 800 meter. Hun vant 1500 meter under U20-EM i friidrett 2021, foran Marina Martinez og Mireya Arnedillo, begge fra Spania.

Medaljer i norske mesterskap

Referanser

Eksterne lenker 
 

Norske mellomdistanseløpere
Norske terrengløpere
Junioreuropamestere i friidrett
Juniornorgesmestere i friidrett
Deltakere for Norge under EM i friidrett 2022
Jo Sunde

Jo Gladsøy Sunde (født 27. april 2003) er en norsk sandvolleyballspiller som i 2022, 19 år gammel, slo gjennom i internasjonal senior sandvolleyball. Sunde er også en meget god innendørsspiller og debuterte på A-landslaget som 17-åring.

Meritter

Sandvolleyball 

 2022: Volleyball World Beach Pro Tour Future i Warszawa - gull sammen med Markus Mol.
 2021: EM U20 - sølv sammen med NM U19 Markus Mol, NM U19 - gull sammen med Halvor Sæther, NM U21 - gull sammen Benjamin Utvik.
 2020: NM U19 - gull sammen med Max Fosseli, NM U21 - gull sammen Max Fosseli.
 2019: NM U17 - bronse sammen med Joakim Endresplass, NM U19 - gull sammen Markus Mol.

Referanser

Eksterne lenker 
 

Norske sandvolleyballspillere
Norske volleyballspillere
Arne Rygg

Arne Rygg (født 1964 på Randaberg) er en norsk billedkunstner bosatt i Bergen. Han er utdannet ved Kunstskolen i Bergen og Kunsthøgskolen i Bergen, Avd. kunstakademiet og debuterte på Høstutstillingen i 1997. Rygg har engasjert seg fagpolitisk gjennom verv i blant annet Norske Billedkunstnere og Bildende kunstneres forening Hordaland. I 2000 var han med og tok initiativ til leilighetsgalleriet Døgnfluen, i 2006 var han med å starte Kunstjournalen B-post hvor han også har vært redaktør, i 2016 var han med å etablere Kunstgarasjen.

Rygg er medlem av Bergen Ateliergruppe, Norsk Billedhoggerforening og Norske Billedkunstnere.

Referanser

Eksterne lenker 
 Offisielt nettsted
 Flag of the Week, Kunsthall Stavanger

Norske billedkunstnere
Norske billedhuggere
Personer fra Randaberg kommune
Personer fra Bergen kommune
Stavanger Golfklubb

Stavanger Golfklubb ble stiftet 5. april 1956. De første ni hullene var spilleklare i 1958, mens de siste ni sto ferdig i 1963. Den er dermed Norges nest eldste 18-hullsbane etter Oslo Golfklubb. Banen ligger ved Store Stokkavatn utenfor Stavanger sentrum. Den måler 5771 fra bakerste utslagssted og har par 71.

Stavanger arrangerte norgesmesterskapet i 1964. Dette var første gang norgesmesterskapet ble avviklet på en annen 18-hullsbane enn Oslo Golfklubb.

Klubben var opprinnelig utgiver av magasinet GOLFentusiasten, som senere ble tilknyttet Norges Golfforbund og fra 1996 fikk navnet Norsk Golf.

Referanser

Eksterne lenker

 Stavanger Golfklubbs hjemmeside

Golfbaner i Norge
Idrettsanlegg i Rogaland
Idrettslag etablert i 1956
Saga Vanninen

Saga Vanninen (født 4. mai 2003) er en finsk friidrettsutøver som representerer klubben Tampereen Pyrintö. Hun hovedsakelig konkurrerer i mangekamp, men også i enkeltøvelser. 

Hun vant sjukamp under U20-EM i friidrett 2021, og hun kom på andreplass i sjukamp under det finske mesterskapet i friidrett 2020.

Idrettskarrière

2019 
Vanninen fikk sølv i høydehopp under det finske U18-mesterskapet i friidrett innendørs i 2019, og hun vant femkamp under det finske U18-mesterskapet i mangekamp innendørs. Hun deltok i Nordisk juniormesterskap i mangekamp 2019, og kom der på andreplass i sjukamp i U18-klassen. Finland deltok i 1. divisjon (First League) under Lag-EM i mangekamp 2019, og Vanninen kom der på sjetteplass i sjukamp. Hun vant sjukamp under Sommer-EYOF 2019 (European Youth Olympic Festival), med 5913 poeng (U18).

Hun vant lengdehopp og 100 meter hekk (76,2 cm) under det finske U17-mesterskapet i friidrett, og hun vant sjukamp under det finske U18-mesterskapet i mangekamp, med 5586 poeng. Under Ungdomsfinnkampen vant hun 100 meter hekk, og kom på andreplass i lengdehopp. I tillegg deltok hun på det finske laget som vant 4 x 100 meter stafett.

2020 
Hun deltok i det finske mesterskapet i friidrett innendørs 2020, og kom der på femteplass på 60 meter hekk. Under det finske U18-mesterskapet innendørs vant hun 60 meter hekk, lengdehopp og kulestøt, og hun vant femkamp under finsk U18-mesterskap i mangekamp innendørs. 

Utendørs vant hun 100 meter hekk, høydehopp og kulestøt under det finske U18-mesterskapet i friidrett. Hun deltok i sjukamp under Finsk mesterskap i friidrett 2020, og kom der på andreplass bak Maria Huntington med 5861 poeng, som var ny finsk U20-rekord. Hun vant sjukamp under det finske U18-mesterskapet i mangekamp.

2021 
Vanninen vant kulestøt under det finske U20-mesterskapet i friidrett innendørs 2021, og hun fikk bronse i høydehopp. Under det finske mesterskapet i friidrett utendørs kom hun på fjerdeplass i kulestøt. 

Hun vant sjukamp under U20-EM i friidrett 2021 i Tallinn, foran Sofie Dokter og Marie Dehning. Der fikk hun 6271 poeng, som var årsbeste i verden i U20-klassen, og poengsummen plasserte henne på niendeplass i verden noen sinne, i U20-klassen. Poengsummen var også finsk U20-rekord.

Referanser

Eksterne lenker 
 

Finske mangekjempere
Finske hekkeløpere
Finske kulestøtere
Junioreuropamestere i friidrett
Deltakere for Finland under EM i friidrett 2022
Batteriveita

Batteriveita er en 40 meter lang veit ved Hospitalsløkkan i Midtbyen i Trondheim som går fra Hospitalsløkkan 10/12 og nordover til Sandgata 49/51. Veita var opprinnelig den ytterste av alle byens veiter på innsiden av Skansevollene og Skanseporten. Området var opprinnelig en del av Hospitalsløkkenes ytre løkke, som ble utparsellert til byggetomter og siden regulert i gater og kvartaler på begynnelsen av 1800-tallet. Batteriveita bestod opprinnelig av trehusbebyggelse mot begge sider, men nummer 2/4 mot øst ble revet i 1970-årene til fordel for en ny fløy for Trondhjems Hospital. 

Batteriveita fikk sitt navn i 1830 og er oppkalt etter General von Kroghs batteri som ble anlagt i Sanden rett øst for dagens Skansenbrua i 1807. Dette batteriet var en del av byens sjøforsvar og ble etablert under Napoleonskrigene, hvor Danmark-Norge var i allianse med Frankrike og hvor frykt for angrep av den engelske marine var overhengende. Et krutthus for dette batteriet ble oppført ved dagens Sandgata 55, som ligger mellom Batteriveita og Batterigata, hvor rester av krutthuset er bevart som en del av kjelleren til dette huset.

Referanser

Litteratur 

 Paasche, Erling (1983). Historisk litteratur om Trondheim: Trondheim i 1000 år: Historisk Guide, Veitene - Middelalderens gatenett i Trondheim, Trondheim kommune.

Eksterne lenker 
Strindahistorielag.no – Wikioppføring «Batteriveita»

Veier i Trondheim
Midtbyen (Trondheim)‎
Madelene Stavnar

Madelene Stavnar (født 9. desember 2000) fra Nøtterøy er en norsk profesjonell golfspiller som spiller på Ladies European Tour. Hun kvalifiserte seg for 2017-sesongen, som 16-åring og yngste nordmann noensinne, ved å komme på niendeplass på tourens kvalifiseringsskole i desember 2016.. Hjemmeklubben er Vestfold Golfklubb.

Hennes beste resultater som profesjonell er en tredjeplass i Swedish Golf Tour-turneringen Hinton Open i Karlstad og en 19.-plass i Sanya Ladies Open på europatouren.

Referanser

Eksterne lenker
Profil på ladieseuropeantour.com 

Norske golfspillere
Fødsler i 2000
Isabelle Boffey

Isabelle Boffey (født 13. april 2000) er en britisk (engelsk) friidrettsutøver som representerer klubben Enfield & Haringey. Hun konkurrerer i mellomdistanseløp. 

Hun fikk gull på 800 meter under U23-EM i friidrett 2021, U20-EM i friidrett 2019 og Ungdoms-EM i friidrett 2016.

Idrettskarriere

2016 
Boffey ble sør-engelsk U17-mester på 400 meter innendørs i 2016, og hun ble engelsk U17-mester på 800 meter innendørs. Utendørs ble hun sør-engelsk U20-mester på 800 meter, og hun ble engelsk U20-mester på 800 meter. I juli deltok hun i Ungdoms-EM i friidrett 2016 (U18) i Georgia, og vant der 800 meter. Hun kom på andreplass på 800 meter under det engelske U17-mesterskapet i friidrett 2016, bak Katy-Ann McDonald, med ny personlig rekord på 2:05,68.

2017 
Hun ble sør-engelsk U20-mester på 800 meter innendørs i 2017, og hun vant 800 meter under det engelske U20-mesterskapet innendørs. Hun vant også 800 meter under det engelske U20-mesterskapet utendørs, og hun deltok i Samveldelekene for ungdom 2017, der hun kom på fjerdeplass på 800 meter.

2018 
Boffey fikk bronse på 400 meter under det sør-engelske mesterskapet i friidrett, med ny personlig rekord på 55,58 sekunder. Hun ble slått ut i forsøksheatet på 800 meter under Britisk mesterskap i friidrett innendørs 2018, og under det engelske U20-mesterskapet innendørs vant hun 800 meter. Utendørs fikk hun sølv på 800 meter under det engelske U20-mesterskapet i friidrett, bak Keely Hodgkinson. Hun deltok i Britisk mesterskap i friidrett 2018, og ble der slått ut i forsøksheatet på 800 meter. Hun ble tatt ut til å delta i U20-VM i friidrett 2018, og ble der slått ut i semifinalen på 800 meter.

2019 
I januar vant hun 800 meter under det sør-engelske mesterskapet i friidrett, og under Britisk mesterskap i friidrett innendørs 2019 kom hun på fjerdeplass på 800 meter. Hun vant 800 meter under det britiske studentmesterskapet i friidrett innendørs (BUCS Indoor Championships) i februar, og utendørs (BUCS Championships) i mai. Hun vant også 800 meter under det engelske U20-mesterskapet i friidrett. I juli vant hun 800 meter under U20-EM i friidrett 2019, med ny personlig rekord på 2:02,92, og hun også fikk gull på 4 x 400 meter stafett. Under Britisk mesterskap i friidrett 2019 kom hun på fjerdeplass på 800 meter.

2020 
Boffey ble U23-utøver i 2020. Hun vant 400 meter under det britiske studentmesterskapet i friidrett innendørs, og hun deltok i Britisk mesterskap i friidrett 2020, der hun fikk sølv på 800 meter, bak Keely Hodgkinson.

2021 
Hun deltok i New Balance Indoor Grand Prix i februar, og kom der på tredjeplass på 800 meter. Hun deltok i EM i friidrett innendørs 2021, og kom der på sjetteplass på 800 meter. Hun satte personlig rekord på 800 meter under et stevne i Marseille i juni, med 2:01,24, og hun kom på sjuendeplass på 800 meter under Britisk mesterskap i friidrett 2021. 

Den 10. juli vant hun 800 meter under U23-EM i friidrett 2021, foran Eloisa Coiro og Wilma Nielsen.

Referanser

Eksterne lenker 
 

Britiske mellomdistanseløpere
Engelske friidrettsutøvere
Junioreuropamestere i friidrett
U23-europamestere i friidrett
Runar Framnes

Runar Framnes (født 1948 på Sætre i Asker i daværende Hurum kommune) er en norsk tidligere friidrettsutøver med blant annet sølv i junior-NM på spesialdistansen 400 meter hekk. Han akslet også landslagstrøya i juniorlandskamp mot Sverige og Finland i 1968. Han representerte Sætre IF Graabein i sine yngre år, men valgte senere å melde seg inn i Asker Skiklubb som også omfatter friidrett. I sin tid i Sætre IF Graabein (på den tiden Graabein), på slutten av 60-tallet og et stykke ut på 70-tallet, var Framnes en del av Graabeins stafettlag, som på denne tiden var et fremtredende lag i Norge på gatestafetter. Med blant annet seire over meriterte klubber som IL BUL og Tjalve.

Personlige rekorder

Yrke 
Runar Framnes er tidligere studierektor ved Handelshøyskolen BI og har tittel professor i internasjonal markedsføring. På Handelshøyskolen BI han også var faglig leder/Associate Dean for bachelorstudiet i internasjonal markedsføring. Framnes har sterk næringslivstilknytning gjennom mangeårig praksis som styreleder, styremedlem og konsulent for en rekke norske og utenlandske bedrifter.

Litteratur 
Framnes har skrevet både egne lærebøker innenfor markedsføring, men også vært medforfatter i samme sjanger.

Roller 
Framnes er i dag styreleder i selskapet Dorian DA

Hobbyer 
Framnes har sitt virke også som reiseleder med Cognac-turer til Frankrike for elever ved Krigsskolen.

Referanser 

Fødsler i 1948
Fødsler 15. april
Norske mellomdistanseløpere
Norske hekkeløpere
Lavranskirken

Lavranskirken var en av middelalderkirkene i Tønsberg. Den sto der Tønsberg domkirke står i dag. Kirken ble trolig bygd tidlig på 1100-tallet og ble revet i 1810-11 på grunn av branner og dårlig vedlikehold. På grunnlag av tilgjengelige kilder kan man danne seg et bilde av hvordan kirken har sett ut. Det en har å bygge på er bl.a. en skisse av grunnplanen, laget ca. år 1800 og en akvarell som er laget sent på 1700-tallet. Det eksisterer også to kapiteler fra kirken, bevart på Slottsfjellmuseet, og disse er etter alt å dømme hugget tidlig på 1100-tallet.

Middelalderarkeolog Jan Brendalsmo har laget et forslag til en rekonstruksjon som bl.a. bygger på kirker som har likhet med grunnplanskissen som er bevart. Lavranskirken var en påkostet kirke, og trolig noe mer enn en vanlig sognekirke. Kirken skulle overstråle andre kirker i sin samtid. Kirker som likner er bl.a. Mariakirken i Bergen, Gamle Aker kirke i Oslo, domkirkeruinen på Hamar og søsterkirkene på Gran.

Brendalsmo antar at kirken ble bygd for å være domkirke for Østlandet. Men før den ble ferdig var det bestemt at domkirken for denne landsdelen skulle ligge i Oslo.  
Han mener at hvilken helgen en kirke er viet til kan fortelle noe om byggherren. At kirken var viet til St. Laurentius tyder på at kongen var byggherre. Han støtter seg bl.a. på Tønsbergs byhistoriker, Oscar Albert Johnsen, som har påpekt at når biskopen på Østlandet ca. 1100 omtales som "vikverjabiskup" tyder det på at biskopen holdt til i Viken, den ytre brede delen av Oslofjorden. Johnsen konkluderte med at biskopen holdt til i Tunsberg, og at han holdt til på Teie hovedgård, som jo seinere tilhørte biskopen i Oslo.

Referanser 

Norske middelalderkirker i stein
Tidligere kirker i Tønsberg
Katolske katedraler i Norge
Religiøse bygninger fra 1100-tallet
Basilikaer i Norge
Nadia Battocletti

Nadia Battocletti (født 12. april 2000 i Cles i Trentino) er en italiensk friidrettsutøver som representerer klubben GS Fiamme Azzurre. Hun konkurrerer i mellomdistanseløp og langdistanseløp, men har tidligere også konkurrert i terrengløp og fjelløp. 

Hun fikk gull på 5000 meter under Lag-EM i friidrett 2021 (Superligaen) og under U23-EM i friidrett 2021, og hun har tre nasjonale titler på 1500 meter og 5000 meter.

Idrettskarriere

2016 
Battocletti ble italiensk U18-mester på 3000 meter i 2016, og hun deltok i U18-EM i friidrett 2016, der hun kom på sjetteplass på 3000 meter.

2017 
Hun deltok i VM i terrengløp 2017, og kom der på 34.-plass i U20-klassen. Italia kom på 16.-plass i lagkonkurransen i denne klassen. Hun vant 3000 meter under det italienske U18-mesterskapet i friidrett, og hun fikk bronse på 3000 meter under U20-EM i friidrett 2017. 

Hun vant Ungdomscupen i fjelløp 2017 (WMRA International Youth Cup), der Italia også vant lagkonkurransen for kvinner.

2018 
I mai vant hun U20-klassen i gateløpet Opitergium Trophy (5 km). Hun vant 5000 meter under det italienske U20-mesterskapet i friidrett, og hun deltok i U20-VM i friidrett 2018, der hun kom på åttendeplass på 3000 meter. Under Italiensk mesterskap i friidrett 2018 vant hun 5000 meter, og vant med det sin første nasjonale tittel i seniorklassen.  

I desember deltok hun i EM i terrengløp 2018, og vant der U20-klassen individuelt.

2019 
Under det italienske U20-mesterskapet innendørs 2019 vant hun 1500 meter, og hun kom på andreplass på 3000 meter under Italiensk mesterskap i friidrett innendørs 2019, bak Margherita Magnani. Hun deltok i VM i terrengløp 2019, og kom denne gangen på 23.-plass i U20-klassen. Hun vant 5000 meter under det italienske U20-mesterskapet i friidrett, og ble tatt ut til å delta i U20-EM i friidrett 2019. Der fikk hun sølv på 5000 meter, bak Klara Lukan. Battocletti satte her personlig rekord med 16:09,39. Den 16. august satte hun ny italiensk U20-rekord på 3000 meter med 9:04,46, da hun kom på sjuendeplass under Goteborg Athletics Grand Prix.

Hun deltok i EM i terrengløp 2019, og vant på nytt U20-klassen individuelt. Italia fikk sølv i lagkonkurransen, der Battocletti, Angela Mattevi (13.-plass) og Kudovica Cavalli (14.-plass) fikk tellende plasseringer.

2020 
2020-sesongen i friidrett ble redusert på grunn av koronaviruspandemien, og Battocletti konkurrerte lite denne sesongen. Hun deltok i Italiensk mesterskap i friidrett 2020, og vant der 5000 meter med ny personlig rekord på 15:46,26.

2021 
Italia deltok i Superligaen (Super League) under Lag-EM i friidrett 2021, og Battocletti vant der 5000 meter. Hun vant 1500 meter under Italiensk mesterskap i friidrett 2021, og den 11. juli vant hun 5000 meter under U23-EM i friidrett 2021, foran Klara Lukan og Diane van Es.

Referanser

Eksterne lenker 
 

Italienske mellomdistanseløpere
Italienske langdistanseløpere
Fjelløp
Terrengløpere
Italienske mestere i friidrett
U23-europamestere i friidrett
Deltakere for Italia under Sommer-OL 2020
Friidrettsutøvere under Sommer-OL 2020
Deltakere for Italia under EM i friidrett 2022
Keira Walsh

Keira Walsh (født 8. april 1997 i Rochdale) er en engelsk fotballspiller som spiller for engelske Manchester City WFC siden januar 2015. I november 2017 ble Walsh uttatt til seniorlandslaget for første gangen. Hun inngikk i Englands lag under VM i Frankrike 2019.

Referanser

Eksterne lenker 

Engelske fotballspillere
Engelske landslagsspillere i fotball
Spillere i VM i fotball for kvinner 2019
Deltakere for Storbritannia under Sommer-OL 2020
Fotballspillere under Sommer-OL 2020
Personer fra Rochdale